Padomes Direktīva 85/467/EEK (1985. gada 1. oktobris), ar ko sesto reizi (PCB/PCT) groza Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem



Oficiālais Vēstnesis L 269 , 11/10/1985 Lpp. 0056 - 0058

Speciālizdevums spāņu valodā: Nodaļa 13 Sējums 19 Lpp. 0017

Speciālizdevums portugāļu valodā Nodaļa 13 Sējums 19 Lpp. 0017

Speciālizdevums somu valodā: Nodaļa 13 Sējums 14 Lpp. 0189

Speciālizdevums zviedru valodā: Nodaļa 13 Sējums 14 Lpp. 0189

CS.ES Nodaļa 13 Sējums 008 Lpp. 43 - 45

ET.ES Nodaļa 13 Sējums 008 Lpp. 43 - 45

HU.ES Nodaļa 13 Sējums 008 Lpp. 43 - 45

LT.ES Nodaļa 13 Sējums 008 Lpp. 43 - 45

LV.ES Nodaļa 13 Sējums 008 Lpp. 43 - 45

MT.ES Nodaļa 13 Sējums 008 Lpp. 43 - 45

PL.ES Nodaļa 13 Sējums 008 Lpp. 43 - 45

SK.ES Nodaļa 13 Sējums 008 Lpp. 43 - 45

SL.ES Nodaļa 13 Sējums 008 Lpp. 43 - 45



Padomes Direktīva 85/467/EEK (1985. gada 1. oktobris), ar ko sesto reizi (PCB/PCT) groza Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā polihlorbifenili (PCB) un polihlorterfenili (PCT) var radīt nopietnu risku veselībai un videi; tā kā ir noskaidrots, ka, lai arī ar Direktīvu 76/769/EEK [3], kurā jaunākie grozījumi izdarīti ar Direktīvu 83/478/EEK [4], ieviesti PCB un PCT lietošanas ierobežojumi, kopumā nekas neliecina, ka PCB un PCT radītais vides piesārņojums būtu ievērojami samazinājies; tā kā, izceļoties ugunsgrēkam, var izplatīties ļoti toksiskas vielas; tā kā tādēļ preparātos ievērojami jāsamazina PCB un PCT satura slieksnis, kas Direktīvā 76/769/EEK ir noteikts 0,1 svara %; tā kā laikā pēc Direktīvas 76/769/EEK pieņemšanas ir izstrādāti aizstājēji, ko uzskata par mazāk bīstamiem cilvēkiem un videi; tā kā tādēļ turpmāka PCB un PCT tirgū laišana pašreizējos apstākļos vairs nav attaisnojama, izņemot dažus ārkārtējus gadījumos uz ierobežotu laiku; tā kā PCB un PCT lietošanu dažās mašīnās un iekārtās, kas pašlaik tiek ekspluatētas, jāturpina atļaut, līdz šīs mašīnas un iekārtas iznīcina vai līdz beidz ekspluatēt; tā kā tomēr dalībvalstis var aizliegt to teritorijā lietot PCB un PCT, pirms šīs mašīnas un iekārtas beidz ekspluatēt; tā kā jāatļauj dalībvalstīm izdarīt izņēmumus aizliegumā PCB un PCT lietot par pirmapstrādes produktiem un starpproduktiem, ja tiek ievēroti daži nosacījumi, jo īpaši ja tās uzskata, ka netiek apdraudēta sabiedrības veselība un vide; tā kā šajā posmā pastiprināt PCB un PCT lietojuma aizliegumu nav iespējams; tā kā tomēr šī direktīva ir svarīgs posms virzībā uz šādu aizliegumu, IR PIEŅĒMUSI ŠO DIREKTĪVU. 1. pants 1. Ar šo Direktīvas 76/769/EEK I pielikuma 1. punktu aizstāj ar tekstu šīs direktīvas pielikumā. 2. Ar šo Direktīvas 76/769/EEK II pielikumā izdara šādus grozījumus: - esošais II pielikums kļūst par II pielikuma A daļu; - pievieno šādu B daļu: "B. Īpaši noteikumi attiecībā uz PCB un PCT saturošu ražojumu marķēšanu Neierobežojot noteikumus citās direktīvās, kas attiecas uz bīstamu vielu un preparātu marķēšanu, dalībvalstis var prasīt, lai uz iekārtām un mašīnām, kas satur PCB un PCT, būtu norādījumi par PCB un PCT iznīcināšanu, kā arī par to saturošu iekārtu un mašīnu apkopi un izmantošanu. Šiem norādījumiem jābūt tādiem, lai tos varētu izlasīt horizontāli, ja PCB vai PCT saturošais objekts ir uzstādīts normālā veidā. Uzrakstam skaidri jāizceļas uz fona. Dalībvalstis var prasīt, lai uzraksts būtu valodā, ko saprot to teritorijā." 2. pants 1. Dalībvalstis veic pasākumus, kas vajadzīgi, lai ne vēlāk kā līdz 1986. gada 30. jūnijam izpildītu šīs direktīvas prasības. Par to dalībvalstis tūlīt informē Komisiju. 2. Dalībvalstis dara Komisijai zināmus to tiesību aktu noteikumus, ko tās pieņēmušas jomā, uz kuru attiecas šī direktīva. 3. pants Šī direktīva ir adresēta dalībvalstīm. Luksemburgā, 1985. gada 1. oktobrī Padomes vārdā — priekšsēdētājs J. F. Poos [1] OV C 141, 10.6.1985., 76. lpp. [2] OV C 104, 25.4.1985., 1. lpp. [3] OV L 262, 27.9.1976., 201. lpp. [4] OV L 263, 24.9.1983., 33. lpp. -------------------------------------------------- PIELIKUMS Vielas, vielu grupu vai preparāta nosaukums | Ierobežojuma nosacījumi | 1.Polihlorbifenili (PCB), izņemot monohlorbifenilus un dihlorbifenilusPolihlorterfenili (PCT)Preparāti, tostarp atkritumeļļas, kurās PCB vai PCT saturs ir lielāks par 0,01 svara % | Nedrīkst lietot. Tomēr turpmāk norādītās kategorijas drīkst lietot saskaņā ar šādiem nosacījumiem: 1)ne ilgāk kā līdz 1986. gada 30. jūnijam slēgtas sistēmas elektriskās ierīcēs: transformatoros, rezistoros un induktoros;2)ne ilgāk kā līdz 1986. gada 30. jūnijam lielos kondensatoros (kopējais svars >= 1 kg);3)ne ilgāk kā līdz 1986. gada 30. jūnijam mazos kondensatoros (ja PCB maksimālais hlora saturs ir 43 % un ja tas nesatur vairāk par 3,5 % pentahlorbifenilu un bifenilu ar lielāku hlora atomu skaitu);4)ne ilgāk kā līdz 1986. gada 30. jūnijam siltuma pārneses šķīdumos slēgtās siltuma pārneses sistēmās;5)ne ilgāk kā līdz 1986. gada 30. jūnijam hidrauliskajos šķidrumos, ko lieto pazemes raktuvju iekārtās;—iepriekš, 1) līdz 5) punktā, minētās iekārtas, mašīnas un šķidrumus, kas ir ekspluatācijā 1986. gada 30. jūnijā, joprojām atļauj izmantot, līdz tos iznīcina vai līdz to ekspluatācijas laika beigām.—ar veselības un vides aizsardzību saistītu iemeslu dēļ dalībvalstis var aizliegt to teritorijā lietot šādas ierīces, mašīnas un šķidrumus, pirms tos iznīcina vai pirms to ekspluatācijas laika beigām.—Nr. 1986. gada 30. jūnija ir aizliegts laist lietotu preču tirgū šādas iekārtas, mašīnas un šķidrumus, ko nav paredzēts iznīcināt.—Ja dalībvalstis uzskata, ka tehnisku iemeslu dēļ nav iespējams lietot aizstājējproduktus, tās joprojām atļaut lietot PCB, PCT un to preparātus, ja šīs vielas un preparāti parastos iekārtu uzturēšanas apstākļos paredzēti tikai un vienīgi PCB saturošu šķidrumu līmeņa papildināšanai pienācīgi funkcionējošās esošās mašīnās, kas iegādātas pirms šīs direktīvas stāšanās spēkā;6)ne ilgāk kā līdz 1986. gada 30. jūnijam pirmapstrādes produktos un starpproduktos, kas paredzēti turpmākai pārstrādei citos produktos un kas nav aizliegti saskaņā ar Direktīvu 76/769/EEK un direktīvām, ar kurām to groza; ja Komisijai iepriekš ir nosūtīts paziņojums, kurā ir minēti iemesli, pēc 1986. gada 30. jūnija dalībvalstis var piešķirt izņēmumus no aizlieguma laist tirgū un lietot šādus pirmapstrādes produktus un starpproduktus, ciktāl tās uzskata, ka šo izņēmumu dēļ nevar rasties kaitīga ietekme uz veselību un vidi. | --------------------------------------------------